CELEX: 62008CA0010
Language: et
Date: 2009-03-19 00:00:00
Title: Kohtuasi C-10/08: Euroopa Kohtu (esimene koda) 19. märtsi 2009 . aasta otsus — Euroopa Ühenduste Komisjon versus Soome Vabariik (Teistest liikmesriikidest imporditud kasutatud sõidukite maksustamine Soomes — Siseriiklike õigusnormide kooskõla EÜ artikli 90 esimese lõiguga, kuuenda käibemaksu direktiiviga ja direktiiviga 2006/112/EÜ)

16.5.2009   
            
            
               ET
            
            
               Euroopa Liidu Teataja
            
            
               C 113/9
            
         Euroopa Kohtu (esimene koda) 19. märtsi 2009. aasta otsus — Euroopa Ühenduste Komisjon versus Soome Vabariik
   (Kohtuasi C-10/08) (1)
   
   (Teistest liikmesriikidest imporditud kasutatud sõidukite maksustamine Soomes - Siseriiklike õigusnormide kooskõla EÜ artikli 90 esimese lõiguga, kuuenda käibemaksu direktiiviga ja direktiiviga 2006/112/EÜ)
   2009/C 113/17
   Kohtumenetluse keel: soome
   
      Pooled
   
   
      Hageja: Euroopa Ühenduste Komisjon (esindajad: I. Koskinen ja D. Triantafyllou)
   
      Kostja: Soome Vabariik (esindaja: J. Heliskoski)
   
      Kohtuasja ese
   
   Liikmesriigi kohustuste rikkumine — EÜ asutamislepingu artikli 90 ja nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — Ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 17 lõigete 1 ja 2 rikkumine — Ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), mis on muutunud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikliteks 167 ja 168 — Siseriiklikud õigusnormid, mis näevad ette automaksult tasutava käibemaksu ja õiguse arvestada vastav summa maha auto müügilt tasutavast käibemaksust — Vähem kui kolme kuu vanuste autode puhul sama maksustatava väärtuse kohaldamine kui uute autode puhul — Vähem kui kuue kuu vanustele autodele sellise skaala kohaldamine, mille kohaselt auto väärtus väheneb 0,8% kuus, juhul kui on tuvastatud vastavate sõidukite puudumine Soome turul
   
      Resolutiivosa
   
   
               1.
            
            
               Kuna Soome Vabariik lubab 29. detsembri 1994. aasta seaduse nr 1482/1994 (autoverolaki (1482/1994), automaksuseadus) §-iga 5 ettenähtud maksu 30. detsembri 1993. aasta seaduse nr 1501/1993 (arvonlisäverolaki (1501/1993), käibemaksuseadus) § 102 lõike 1 punkti 4 alusel müügilt tasutavast käibemaksust maha arvata, siis on Soome Vabariik rikkunud talle EÜ artikli 90 esimesest lõigust ning nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta artikli 17 lõigetest 1 ja 2 tulenevaid kohustusi — Ühine käibemaksusüsteem: ühtne maksubaas, mis on üle võetud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklitega 167 ja 168.
            
         
               2.
            
            
               Sedastades, et kuna Soome Vabariik kohaldab autode maksustamisel vähem kui kolme kuu vanuste autode puhul sama maksustatavat väärtust kui uute autode puhul, siis on ta rikkunud temale EÜ artikli 90 esimesest lõigust tulenevaid kohustusi.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Soome Vabariik kannab lisaks oma kohtukuludele ka kolm neljandikku Euroopa Ühenduste Komisjoni kohtukuludest.
            
         
               5.
            
            
               Euroopa Ühenduste Komisjon kannab ülejäänus osas oma kohtukulud ise.
            
         
      (1)  ELT C 79, 29.3.2008.